
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 309 

6 Μαΐου 1999 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας εκτάσεως 12,532 στρεμμά¬ 
των στη θέση «Σπηλάφια» περιοχής Μουσάτων πε¬ 
ριφέρειας Δήμου Λειβαθούς Νομού Κεφαλληνίας 1 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργίας 
ζώνης Παραλίας στην θέση «ΦΡΑΓΧΘΙ» Κοινότητας 
Κοιλάδας Νομού Αργολίδας. 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

Διόρθωση σφάλματος στην αρ. 3182/10.12.98 απόφα¬ 
ση Γεν. Γ ραμματέα Περιφέρειας Δυτικής Ελλάδας 3 


Α ΝΑΔΑΣΩΣΕ ΙΣ 

ΑΠΟΦΑΣΕΙΣ 

Αριθ. 680 (1) 

Κήρυξη ως αναδασωτέας εκτάσεως 12,532 στρεμμάτων 
στη θέση «Σπηλάφια» περιοχής Μουσάτων περιφέρει¬ 
ας Δήμου Λειβαθούς Νομού Κεφαλληνίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΩΝ 

Έχοντας υπόψη: 

1) Τις διατάξεις του Ν. 3200/55 περί διοικητικής αποκέ¬ 
ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 

2) Τις διατάξεις του άρθρου 117 παρ. 3 του Συντάγματος. 


3) Τις διατάξεις του Ν. 998/79 «περί προστασίας των δα¬ 
σών και δασικών εν γένει εκτάσεων της χώρας και συγκε¬ 
κριμένα: 

α) Του άρθρου 38 παρ. 1. 

β) Του άρθρου 41 παρ. 1. 

4) Τις διατάξεις του Υπουργείου Γεωργίας αριθμ.: 

α) 160417/1180/8.7.1980 και 

β) 182447/3049/24.9.1980. 

5) Τον Ν. 2218/13.6.1994 «Περί ίδρυσης Νομαρχιακής 
Αυτοδιοίκησης, τροποποίησης διατάξεων για την πρωτο¬ 
βάθμια αυτοδιοίκηση και την περιφέρεια και άλλες διατά¬ 
ξεις» όπως τροποποιήθηκε μεταγενέστερα με τον Ν. 
2240/16.9.94. 

6) Τον Ν. 2503/30.5.97. «Διοίκηση, οργάνωση, στελέχω- 
ση της περιφέρειας, ρύθμιση θεμάτων για την τοπική αυ¬ 
τοδιοίκηση και άλλες διατάξεις». 

7) Την αναφορά της Δ/νσης Δασών Κεφαλληνίας με α- 
ριθμ. .../29.1.1999 με την οποία προτείνεται η κήρυξη ως 
αναδασωτέας, της αναφερόμενης στο θέμα εκτάσεως, α¬ 
ποφασίζουμε: 

Κηρύσσουμε αναδασωτέα, με σκοπό να επανέλθει στην 
προτέρα της κατάσταση, με τεχνητή αναδάσωση την δα¬ 
σική έκταση που εκχερσώθηκε εμβαδού δώδεκα στρεμ¬ 
μάτων και πεντακοσίων τριάντα δύο τετραγωνικών μέ¬ 
τρων (12,532 στρ.) που βρίσκεται στη θέση «Σπηλάφια» 
περιοχής Μουσάτων περιφέρειας Δήμου Λειβαθούς Ν. 
Κεφαλληνίας, και προσδιορίζεται από τα στοιχεία Α - Εϊ - Γ 
-Δ-Ε-Ζ-Η-Θ-Ι-Κ-Λ-Α όπως φαίνονται στο συνημμέ¬ 
νο απόσπασμα χάρτη Γ.Υ.Σ. κλίμακας 1/5000, το οποίο α¬ 
ποτελεί αναπόσπαστο μέρος της αποφάσεως αυτής και 
ορίζεται ως εξής: 

Ανατολικά: Με δασική και αγροτική έκταση. 

Δυτικά: Με δασική έκταση. 

Βόρεια: Με δασική έκταση. 

Νότια: Με δασική και αγροτική έκταση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 29 Φεβρουάριου 1999 

Ο Γενικός Γραμματέας Περιφέρειας 
ΚΩΣΤΑΣ ΓΕΩΡΓΑΛΙΔΗΣ 

ΑΠΑ ΛΛΟΤΡΙΩΣ ΕΙΣ 

ΑΠΟΦΑΣΕΙΣ 

Αριθ.1037620/3508/Β0010 (2) 

Καθορισμός των ορίων του αιγιαλού και δημιουργίας ζώ¬ 
νης Παραλίας στην θέση «ΦΡΑΓΧΘΙ» Κοινότητας Κοι¬ 
λάδας Νομού Αργολίδας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 
2344/1940 «Περί αιγιαλού και Παραλίας» όπως τροποποι¬ 
ήθηκαν και συμπληρώθηκαν με τις διατάξεις: 
α) του άρθρου 13 του Ν. 1078/1980 και 
β) του άρθρου 23 του Ν. 1337/1983. 

2) Τις διατάξεις της παραγράφου 9 του άρθρου 1 του 
κεφαλαίου Β' της 0.208/181/26.4.1982 (Φ.Ε.Κ. 214/ 
26.4.1982 τεύχος Β') κοινής απόφασης των Υπουργών 
Προεδρίας της Κυβερνήσεως και Οικονομικών «Αναμόρ¬ 
φωση Συλλογικών Οργάνων Γνωμοδοτικής και Αποφασι¬ 
στικής αρμοδιότητος του Υπουργείου Οικονομικών». 

3) Την από 12.3.1999 έκθεση της Επιτροπής καθορι¬ 
σμού των ορίων του αιγιαλού και παραλίας και θέσεων αμ- 
μοληψίας, που καθόρισε τα όρια του αιγιαλού, της παρα¬ 
λίας και του παλαιού αιγιαλού στην θέση «ΦΡΑΓΧΘΙ» Κοι¬ 
νότητας Κοιλάδας Νομού Αργολίδας και από Σεπτέμβριο 
1997 τοπογραφικό διάγραμμα, με κλίμακα 1:500, το ο¬ 
ποίο έχει συντάξει ο Τοπογράφος Μηχανικός Αντώνης 
Αθ. Αντωνόπουλος και έχει θεωρήσει ο Διευθυντής Τεχνι¬ 
κών Υπηρεσιών Νομού Αργολίδας Νικ. Κ. Ασημάκος, στις 
12.3.1999. 

4) Τη σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στο υπ’ αριθμ. Φ. 544.5/41/ 
13.1.1999 έγγραφό του. 

5) Την αριθμ. 1087903/1481/0006Β/28.8.97 απόφαση 
του Υπουργού Οικονομικών «Περί ανάθεσης αρμοδιοτή¬ 
των στους Προϊσταμένους των περιφερειακών Υπηρε¬ 
σιών του Υπουργείου Οικονομικών πλην Γ.Λ.Κ. και 
Γ.Χ.Κ.», αποφασίζουμε: 

Επικυρώνουμε την από 12.3.1999 έκθεση της Επιτρο¬ 
πής καθορισμού των ορίων του αιγιαλού και παραλίας και 
θέσεων αμμοληψίας, που καθόρισε τα όρια του αιγιαλού 
και της παραλίας στην θέση «ΦΡΑΓΧΘΙ» Κοινότητας Κοι¬ 
λάδας Νομού Αργολίδας και το, από Σεπτέμβριο 1997, 
Τοπογραφικό διάγραμμα, με κλίμακα 1:500, το οποίο έχει 
συντάξει ο Τοπογράφος Μηχανικός Αντώνης Αθ. Αντωνό¬ 
πουλος και έχει θεωρήσει ο Διευθυντής Τεχνικών Υπηρε¬ 
σιών Νομού Αργολίδας Νικ. Ασημάκος, στις 12.3.1999, ε¬ 
πί του οποίου η ποιό πάνω Επιτροπή καθόρισε με κόκκινη 
συνεχή πολυγωνική γραμμή και με στοιχεία 1,2,3, .... 
23,24,25 την οριογραμμή αιγιαλού, οι κορυφές της οποί¬ 
ας εξασφαλίζονται με ορθογώνιες συντεταγμένες, εξαρ¬ 
τημένου συστήματος της Γ.Υ.Σ., με κίτρινη συνεχή πολυ¬ 
γωνική γραμμή και με στοιχεία 1',2',3' 23',24',25' την ο- 

ριογραμμή παραλίας (σε απόσταση 10 μ. από την 
οριογραμμή του αιγιαλού), προκειμένου ναεξασφαλισθεί 
η επικοινωνία ξηράς-θάλασσας και αντίθετοι, ακόμη δε 
για την εξυπηρέτηση εξωραϊστικών και λοιπών κοινωφε¬ 
λών σκοπών (σχετικάτ’ άρθρα7,παρ. 1 &5παρ. 1,2, Α.Ν. 
2344/40. 

Καθορίζει επίσης με μπλε συνεχή πολυγωνική γραμμή 


και με στοιχεία 4", 5", 6", 7", την οριογραμμή παλαιού αι- 
γιαλού. 

Η απόφαση αυτή με την Έκθεση της Επιτροπής και το 
διάγραμμα να δημοσιευθούν στην Εφημερίδα της Κυβερ¬ 
νήσεως. 

Αθήνα, 19 Απριλίου 1999 
Με εντολή Υπουργού 
Ο Γενικός Διευθυντής 
ΠΑΝ. ΠΙΛΑΤΗΣ 


ΕΚΘΕΣΗ 

Ναύπλιο, σήμερα 12.3.1999, ημέρα Παρασκευή συνέρ¬ 
χεται η Επιτροπή άρθρου 100 Π.Δ. 284/88, «περί καθορι¬ 
σμού ορίων αιγιαλού & παραλίας & θέσεων αμμοληψίας» 
στο Κατάστηματης Κτηματικής Υπηρεσίας Ν. Αργολίδας, 
αποτελούμενη από τους: 

1. Σαρρή Μαρία, Προϊσταμένη της Κτηματικής Υπηρε¬ 
σίας Ν. Αργολίδας. 

2. Παντελή Αναστάσιο, Τοπογράφο Μηχ/κό, υπάλληλο 
της ίδιας Υπηρεσίας. 

3. Θεοφίλου Ανδρέα, Λιμενάρχη Πορτοχελίου, 

προκειμένου να καθορίσει τις οριογραμμές αιγιαλού- 

παραλίας, στη θέση «ΦΡΑΓΧΘΙ» Κοινότητας Κοιλάδας. 

Η Επιτροπή αφού έλαβε υπόψη: 

1) Την από 7.10.1997 αίτηση της Κοινότητας Κοιλάδας, 
μέσω του Αντωνόπουλου Αντώνητοπογρ. μηχ/κού. 

2) Το από Σεπτέμβριο 1997 τοπογραφικό διάγραμμα, 
που συντάχθηκε από τον Αντωνόπουλο Αντώνη, τοπο¬ 
γράφο μηχ/κό, σε κλίμακα 1:500, σε 2 πινακίδες και θεω¬ 
ρήθηκε στις 12.3.1999 από τον Δ/ντή Τεχνικών Υπηρεσιών 
Νομ/κής Αυτ/σης Αργολίδας όπως ορίζεται σχετικά (Ν. 
719/77 άρθρο 20). 

3) Τις διατάξεις του Α.Ν. 2344/40, «περί αιγιαλού & πα¬ 
ραλίας», όπως αυτός τροποποιήθηκε, τη σχετική Νομολο¬ 
γία και τέλος, αφού μετέβη επί τόπου και σχημάτισε γνώμη 
α) για το πλάτος της βρέχόμενης ζώνης της ξηράς, η οποία 
είναι βραχώδης και β) για τα λοιπά συναφή στοιχεία. 

4) Το αριθμ. Φ. 544.5/41 199 / 13.1.99 έγγραφο το υ Γ. Ε. Ν., 
αποφασίζει: 

Καθορίζει επί του διαγράμματος αυτού, με κόκκινη συ¬ 
νεχή πολυγωνική γραμμή και με στοιχεία 1,2,3, .... 
23,24,25 την οριογραμμή αιγιαλού, οι κορυφές της οποί¬ 
ας εξασφαλίζονται με ορθογώνιες συντεταγμένες, εξαρ¬ 
τημένου συστήματος του Γ.Υ.Σ. 

Καθορίζει επίσης, με κίτρινη συνεχή πολυγωνική γραμ¬ 
μή και με στοιχεία 1,2',3'.23',24',25', την οριογραμμή 

παραλίας (σε απόσταση 10 μ. από την οριογραμμή του αι- 
γιαλού), προκειμένου να εξασφαλισθεί η επικοινωνία ξη¬ 
ράς θάλασσας και αντίθετα ακόμη δε για την εξυπηρέτη¬ 
ση εξωραϊστικών και λοιπών κοινωφελών σκοπών (σχετι- 
κά τα άρθρα 7 παραγρ. 1 και 5 παραγρ. 1,2, Α. Ν. 2344/40). 

Καθορίζει επίσης με μπλε συνεχή πολυγωνική γραμμή 
και με στοιχεία 4", 5", 6", 7", την οριογραμμή παλαιού αι- 
γιαλού. 

Μέσα στην ζώνη της παραλίας δεν υπάρχουν κτίσματα 
και περιφράξεις όπως αποτυπώνονται στο τοπογραφικό 
διάγραμμα. 

Η ΕΠΙΤΡΟΠΗ 

Η Πρόεδρος Τα Μέλη 

ΜΑΡΙΑ ΣΑΡΡΗ (υπογραφή) 



«ννο+.χ. ΙιΚΜ.000 

ΧΡΟΝΟΣ ΜΕΛΕΤΗΣ. 

Διορθώνουμε την αρ. 3182/10.12.98 απόφασή μας ως 
προς τον Συντελεστή Δόμησης, ήτοι θεσπίζουμε Συντε¬ 
λεστή δόμησης 2, 4 αντί του 2, 6 της παραπάνω απόφα¬ 
σης. 

Η παρούσα να δημοσιευθεί στην Εφημερίδα της Κυ- 
βερνήσεως. 

Πάτρα, 11 Φεβρουάριου 1999 

Με εντολή Γεν.Γραμ. Περιφέρειας 
Η Διευθύντρια 
ΚΛΗΜ. ΚΑΡΑΓΙΑΝΝΗ 




Π ΟΛΕΟΔΟΜ ΙΑ 

ΑΠΟΦΑΣΕΙΣ 

Αριθ.373 (3) 

Διόρθωση σφάλματος στην αρ. 3182/10.12.98 απόφαση 
Γ εν. Γ ραμματέα Περιφέρειας Δυτικής Ελλάδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1) Την απόφαση του θέματος. 

2) Το Ν. 880/79 άρθρο 1, αποφασίζουμε: 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 










